Barbara Payton
<s>Barbara Lee Payton (16. novembar 1927 – 8. maj 1967) je bila američka glumica čiji je najpoznatiji nastup bio u film noiru Kiss Tomorrow Godbye, i čija je kratka karijera bila zasjenjena izuzetno burnim privatnim životom obilježenim raspadnutim brakovima, ljubavnim aferama i ovisnošću o alkoholu zbog koje je na kraju i umrla.</s>

<s>Biografija 
Rođena je kao Barbara Lee Redfield u porodici norveških imigranata u Minnesoti, a odrasla je u gradu Odessa u Teksasu.</s><s>Oboje roditelja, iako relativno situirani, su bili skloni alkoholu i nisu se previše obazirali kada im je kćer odlućila napustiti srednju školu prije diplome.</s><s>Godine 1944. je kao tinejdžerica upoznala mladog lovačkog pilota Johna Paytona za koga se sljedeće godine udala i sa njim otišla u Los Angeles, gdje joj je muž studirao na USC-u preko veteranskih povlastica.</s><s>Mužu je godine 1947. rodila sina po imenu John Lee.</s>

<s>Iste je godine započela manekensku karijeru i brzo počela privlačiti pažnju hollywoodskih agenata i producenata, kako privlačnim izgledom tako i sklonošću razuzdanim zabavama.</s><s>To je 1948. dovelo do rastave od Paytona, sa kojim će se formalno razvesti dvije godine kasnije.</s><s>Na profesionalnom planu je, međutim, napredovala, dobijajući uloge fatalnih zavodnica u film noirima.</s>

<s>Godine 1950. se zaručila za glumca Franchota Tonea, ali je istovremeno održavala ljubavnu vezu sa Tomom Nealom.</s><s>Suparništvo dvojice muškaraca je 14. septembra 1951. eskaliralo u fizički obračun prilikom koga je Neal teško pretučen i završio u komi.</s><s>Payton se, dok se Tone oporavljao, odlučila za njega vjenčati, ali je svejedno iza njegovih leđa nastavila održavati vezu sa Toneom.</s><s>Kada je to doznao, Tone se od nje razveo.</s><s>Tako stvoreni skandal je i od Neala i Payton stvorio parije u Hollywoodu, stavivši ih na neslužbenu crnu listu, odnosno označivši početak kraja njene karijere.</s><s>Tokom nekoliko godina je nastupala isključivo u B-filmovima.</s>

<s>Njen profesionalni kolaps se odrazio i na fizičko i na mentalno zdravlje, okrenuvši je alkoholu i drogama.</s><s>Godine 1956. joj je bivši muž uspio na sudu oduzeti dijete, a nakon toga se počela uzdržavati uličnom prostitucijom, te je nekoliko puta bila hapšena i premlaćivana.</s><s>Godine 1963. je dobila 1000 US$ za autobiografiju I Am Not Ashamed u kojoj je opisivala svoj skandalozni život, a koju je za njen račun napisoa Leo Gould, te je dobila malu ulogu u vestern filmu 4 for Texas, koji je predstavljao posljednji nastup.</s><s>Posljednju godinu života je provela u roditeljskom domu gdje je umrla od zatajenja jetre.</s>

<s>Filmografija</s>

<s>Vanjske veze</s>

<s>CONELRAD production history of Barbara Payton's film Run for the Hills
 John O'Dowd Presents: Hollywood Starlet Barbara Payton Includes info on 2007 biography.</s><s>Preview on Barbara Payton: Kiss Tomorrow Goodbye
 Lengthy interview about Payton with biographer John O'Dowd.</s>

<s>Američke filmske glumice
Authority control</s>

